《拟古诗十八首 其一》
明代·何景明

冉冉岁逾迈，念君长别离。别离在万里，道远行不归。

鹣鹣慕俦在，鸾鸟东西飞。思展双羽翼，奋起凌天涯。

向风长哀吟，欲举中徘徊。川途浩无轨，霜雪怆以悲。

愿因驻驰景，得觐君光仪。

作者简介：何景明（1483～1521）字仲默，号白坡，又号大复山人，信阳浉河区人。明弘治十五年(1502)进士，授中书舍人。正德初，宦官刘瑾擅权，何景明谢病归。刘瑾诛，官复原职。官至陕西提学副使。为“前七子”之一，与李梦阳并称文坛领袖。其诗取法汉唐，一些诗作颇有现实内容。有《大复集》。